**6 клас Домашна работа – 18 учебна седмица**

 **Български език и литература**

**Минало предварително време**

1. *Моля прочетете.*

Минало предваритетелно време се образува с минало време на глагола „съм” и миналото свършено деятелно причастие.

 аз **бях** писа**л**  ние **бяхме** че**ли**

 ти **беше** игра**л** вие **бяхте** ходи**ли**

 той **беше** плува**л**  те **бяха** бяга**ли**

Минало предварително време означава действия, които са се извършили в миналото, преди други действия, които също са завършили в миналото.

*Напр. Тъкмо* ***бях гледал*** *филма в петък, когато ме покани да го гледаме в събота.(Действиетосе е извършило предварително спрямо поканата.)*

 *Ние бяхме ходили в Рим през 2018 година и бързо се ориентирахме, когато го посетихме отново през 2019. (Предварително бяхме запознати с обстановката преди повторното посещение през следващата година.)*

 **Минало неопределено и минало предварително време**

1. *Моля, прочетете текста. Препишете в тетрадките си глаголните форми за минало неопределено и минало предварително време*

„Действително, подир падането на Ботев при Волът, част от дружината му, около четирийсет момчета, под воеводството на ранения в крака герой Пера, бе хванала планината, скитала се бе цяла нощ из пущинаците ѝ, уморена, гладна, премаляла за сън, се бе спуснала към съмване в челопешката гора, дето бе заспала като мъртва....”

 По Иван Вазов

1. *Моля, поставете глаголите в скобите в минало предварително време:*

„ Лазо, сух, слабичък момък, (приклякам) ...............................................

до огъня и подтикваше съчките. Другите, увити в ямурлуци, (налягам) ....................................................................... около огъня, уморени гледаха играта на пламъка и мълчаха. Най-старият от тях, петдесетгодишен мъж, (подпирам).............................................................. глава на жилестата си, гола до лакът ръка, тъмнобляскава като желязо, и пушеше замечтано.”

 По Елин Пелин

1. *Моля, поставете глаголите в скобите в минало неопределено време:*

„ Винаги (предпочитам) ................................................................................. островите пред планетите, може би защото за остров имах представа. Татко ме (водя)................................................................................. на един остров в Бургаския залив. За този остров има легенди и истории. В източната му страна в морето има един вкаменен пиратски кораб. Пирати нападнали да оберат златото на манастира, ама светицата на острова, света Анастасия, (вкаменявам) ............................................................................... .”

 По Паулина Станчева